Σemm-nsen yuɣal yettṣerrif, iruḥ akk wayen yellan ɣer-s. Yiwen wass, yusa-d ɣer taddart-nni ideg tella yelli-s n gma-s. Ibedd ɣef tewwurt-is, yettûerrif. Twala-t-id yelli-s n gma-s, teεqel-it. Netta ur tt-yeεqil ara. Teffeɣ-d ɣur-s tenna-as : « Rǧǧu kra » Yeqqim yettragu-tt, nattat tekcem s axxam tegga-d aɣrum, tuqem daxel-is lwizan, tesseww-it tefkaas-t-id ; Yewqem-it i tqelmunt-is. Armi d-yewweḍ s axxam-is, yefka-as-t i tmeṭṭut-is aɣrumnni, yenna-as: « Efk-it i warrac ad t-ččen » Tebḍa-t tmeṭṭut-is tufa daxel-is lwizan. Tenna-as : « Ansi i d-tewwiv aɣrum agi ? »- yenna-as: “Di taddart i deg tella yelli-s n gma » - Tenna-as : « Ihi ! D nettat i ak-t-idyefkan » - Yenna-as « Endah, nettat, ssneɣ-tt, tameṭṭut iyi-t-id-yefkan ur tt-ssineɣ ara » Tenna-as nettat : « Yelli-s n gma-k tura terwa ! ur tt-tεeqleḍara » - Yenna-as : « Ahat ».- Tenna-as : « Azekka, ad ruḥeɣɣur-s » - Yenna-as : « Ruḥ». Azekka yin truḥ nettat d yelli-s m teyrewt, isem-is Σmimi. Armi d-wwḍent ɣer ɣur-s tenna-asent tgujilt : « Mreḥba yiskunt!” Qqiment krasin wussan neɣ tlata. Tettent d lεali, gganent d lεali. Yiwen wass, teffeɣ temɣart-nni ɣer deffir n uxxam. Tufa yiwen n lbir. Tewwi-d tagertilt, tessa-tt ɣef lbir-nni.